ming030890/wiki-yue-high-quality huggingface dataset:
假主角

假主角（false protagonist）喺文學上係指一個角色一開始嗰陣望落似係主角，但喺打後嘅篇章當中先知個主角另有其人。例如：
故仔第一章講阿莊去一個山旯旮嘅遺跡冒險，而第一章最尾係講阿莊踩到陷阱死亡；
然後去到第二章，故仔鏡頭移去侯活嗰度，侯活先至係主角，而故仔淨低嘅部份就係講侯活去嗰個遺跡嗰度冒險，而且由侯活嘅角度睇嘢；
喺呢個例子裏面，阿莊就係一個假主角。假主角喺寫作上有唔少嘅用途，例如係用嚟突顯個故仔世界嘅危險－阿莊嘅死用嚟突顯個遺跡有幾咁危險（而且因為第一章成段都係由阿莊嘅角度睇嘢嘅，所以佢嘅死會對讀者有更大嘅情緒衝擊），令呢場冒險感覺更加驚險刺激。
假主角喺故事嘅開頭會好似主角，但係喺後期會被消除，可能喺被殺、淡出故事越來越少戲份，又或者被揭示原來佢喺對立角色而唔係主角。
假冒女團

《假冒女團》（英文：Showbiz Spy，前英文名：Acting Scams），係2021年港產片，由徐梓耀執導，由盧瀚霆、蘇皓兒、陳紫萱、李靜儀同李炘頤領銜主演。
假動作

假動作即係唔犯規噉扮嘢呃球員嘅體育運動技巧，例如踢波嗰陣用自己個身擺吓，畀人唔知你想點走，或者移動重心，扮行另一個方向，去乘機擺甩對手。
用嚟呃裁判／球證，想佢判罰對手嘅招式，叫做「插水」，唔歸入「假動作」之列。
假使有日能忘記

《假使有日能忘記》係香港歌手蘇永康嘅唱片，喺1995年12月22日推出。
假刺莧

假刺莧（Amaranthus dubius）係莧屬嘅一種菜，廣義上都係莧菜嘅一種。
假同源

假同源係指一啲詞，有相似嘅發音同埋意思，但實質上冇詞源拏褦嘅。啲詞可以係喺一語裏頭，或者幾種語言親近嘅或者直頭冇乜拏褦嘅之間。
倒裝

倒裝，修辭一種，調動用字次序，改動結構，唔順習慣，以求特出文意，意同而句異。文章字字句句都順口直序，人就好易眼順而忽畧要旨。倒裝寫法，迫人突然停低，諗諗句意。有倒裝，寫文亦唔會咁沉悶。個效果同寫詩拗句用意同出一轍。倒裝有時用於句中對仗，押韻節奏，讀起來更有力。倒裝變化多端，有時用字組合掉轉，如「長短」叫「短長」，都視為倒裝。不過依樣可圈可點，古時用字較自由，現今習慣有偏咁樣。唔同時地習慣，倒裝與否都會有異。
英文而言，倒裝無講用得咁闊。通常只限於主語、補語嘅位置。故此倒裝亦因文話而異。而且有啲倒裝純粹習慣，唔入修辭。
研究文法者來講，倒裝為文法帶來一啲例外，要追加額外嘅文法規則來描述，有啲部份亦未必概括得好，會有例外中嘅例外。文法只屬概括，唔係咁易填埔人所有用法。
日常講嘢都有倒裝。如「食咗飯」化成「飯食咗」，又如「我食咗飯」化成「飯我食咗」甚至「我飯食咗」咁。
古文都成日見，如「有何罪」化成「何罪之有」。
墨子非樂上有句，「啟乃淫溢康樂，野于飲食，將將銘莧磬以力，湛濁于酒，渝食于野，萬舞翼翼，章聞于大，天用弗式。」當中「野于飲食」用咗倒裝，習慣本寫做「飲食于野」。按習慣，文句就平平無奇。只要倒裝一下，「康樂」同「飲食」就成對。「樂」「食」雙隻為入聲字，又夾得埋， 聲韻節奏頓時唔同。
又好似周敦頤愛蓮說咁，「菊之愛、陶後鮮有聞。蓮之愛、同予者何人。牡丹之愛、宜乎眾矣。」菊之愛、蓮之愛、牡丹之愛，按習慣本為愛菊、愛蓮、
愛壯丹，依處就用咗倒裝。
倒掛

倒掛金鈎，或就咁叫倒掛，係種足球射波方法。踢嗰陣腳重高過頭。
英文叫呢種踢法做bicycle kick、scissors kick或者overhead kick
倒敘

倒敘係一種敘事手法，將後期或最後發生嘅某件事件放喺文章或者故仔嘅前面，之後再順敘提返之前所發生嘅事。倒敘嘅時候要交代清楚起點，倒敘同順敘嘅轉換處，要有明顯嘅界限，亦要有必要嘅文字過渡，做到自然銜接。

目的
採用倒敘法一般有以下三種情況：
為咗表現文章中心思想嘅需要，將最能夠表現中心思想嘅部分提到前面，加以突出；
為咗令到文章結構富於變化，避免平鋪直敘；
為咗表現效果嘅需要，令到文章曲折有致，造成懸念，引人入勝。
倒樹蔥

倒樹蔥，又叫倒立，係姿勢一種。頭向下腳向天，一般靠雙手支撐身體，亦有用頭或者用手指嘅。做爾個動作嘅時候全身好多肌肉都要用力，兼且尐血會湧上頭，好唔舒服。一般係表演或者練武先至會用到爾個姿勢。
倒數

倒數係喺重要時刻嚟臨之前，例如國家獨立、節日、爆炸彈、火箭升空所做嘅嘢。倒數通常用秒數計時做單位，由大數數到零；好似，5、4、3、2、1、0。

節日倒數
除夕嘅跨年倒數，喺倒數完畢之後通常都會放煙花慶祝。
倒數勾股定理

倒數勾股定理（英文：reciprocal Pythagorean theorem），俗稱倒勾定理[未記出處或冇根據]，係勾股定理嘅倒數版本。定理如下，當中  係兩條直角邊，係以斜邊為底嘅高。
倒瓦答失里

倒瓦答失里（？—1457年），明朝哈密國忠順王，蒙古貴族，叫哈力鎖魯檀，係忠順王卜答失里個仔。阿媽係弩溫答失里，瓦剌脫歡個女。
明正統四年（1439年）卜答失里死咗之後，嗣位。當時哈密種族雜居，頭領唔節制，人心渙散，勢力漸衰。第二年，都督皮剌納勾結瓦剌人猛可卜花想要謀殺佢，唔成功。瓦剌、吐魯番汗國、沙州衛、罕東衛、赤斤蒙古衛經常攻擊哈密。1443年，佢舅舅瓦剌也先攻打哈密，擄走倒瓦答失里嘅母親老婆返去瓦剌。也先威脅倒瓦答失里去見佢，倒瓦答失里稟奏明朝，也先之後放返佢嘅亞媽老婆。正統十年（1445年），也先再次擄走倒瓦答失里嘅亞媽老婆同細佬仲有撒馬爾罕貢使百幾人，要挾佢歸附。1448年，倒瓦答失里親自到瓦剌，歷時幾個月。明朝知道之後詰責於佢。第二年，也先侵明，發生土木堡之變，哈密稍為安定。明景泰三年（1452年），倒瓦答失里派捏列沙朝貢明朝，明代宗因為倒瓦答失里同瓦剌暗通，冇授予倒瓦答失里官爵[需要引文]。明天順元年（1457年）倒瓦答失里死咗，佢細佬卜列革繼位。
五花茶

五花茶係一種中國民間傳統嘢飲，廣東人常飲嘅涼茶之一，味甘性微寒，主要功效係清熱、解毒、消暑去濕、減低腸胃刺熱、利尿、涼血、預防夏季風熱感冒同流行性感冒嘅功效，尤其適合夏天嗰時飲，其他功效就視乎所用嘅藥材而定。

通常成份
喺中國傳統藥典中都無固定配方，大部份涼茶舖或五花茶湯包都會用金銀花、菊花、槐花、木棉花同雞蛋花呢五種花，但亦有個別方劑根據飲用者嘅體質而做少少修改，有時會換成款冬花、玫瑰花或辛夷花。
五芳街

五芳街（英文：Ng Fong Street），係香港九龍新蒲崗嘅一條馬路，由大有街開始，去到四美街。
五色佈道法

五色佈道法（又稱為五色福音）係基督教嘅一種傳福音方法，用五種唔同顏色嚟表達福音嘅內容。
五臺山機場

五臺山機場（ng5 toi4 saan1 gei1 coeng4）係喺中國嘅一個機場，喺2015年嗰陣起好。
五色竹籤

五色竹籤，又叫挑竹籤，係舊時細路玩嘅嘢，用到一扎竹籤（雖然個名叫「五色」，但竹籤有冇顏色都冇乜所謂）去玩。

玩法
將一扎竹籤放落檯面，然後玩家輪流拎走一枝竹籤，但唔可以郁到其他竹籤，如果唔係就輪到下一位玩家拎，直到所有竹籤拎走晒，拎得最多為之贏。
克拉斯諾達爾

卡斯洛達（俄文：Краснода́р），係俄羅斯克拉斯諾達爾邊疆區首府，人口75萬。
克恩滕

克恩滕係奧地利南部一個邦，首府克拉根福。
克拉夫諾斯

克拉夫諾斯（英文：BC Rilski Sportist）係塞浦路斯尼科西亞嘅職業籃球球會，依家打緊塞浦路斯A級籃球聯賽。
克拉斯諾亞爾斯克

克拉斯諾亞爾斯克（俄文：Красноя́рск），係俄羅斯克拉斯諾亞爾斯克邊疆區首府，人口97萬。
克希荷夫

克希荷夫（Gustav Kirchhoff，1824年3月12號—1887年10月17號）係德國物理學家，主要研究電路同光譜學，發現黑體輻射，亦提出克希荷夫電路定律同克希荷夫熱輻射定律。
克拉根福

克拉根福（德文：Klagenfurt am Wörthersee）係奧地利第六大城，人口9.7萬，同時係施泰爾馬克州首府。
維基同享有多媒體嘅嘢：克拉根福
世貿聯合基金總會

世貿聯合基金總會（World Trade United Foundation）係一個總部設喺香港嘅親北京組織，同中共對外國政府以及海外華人施加影響力有關。
香港有一啲親中派政治人物，例如謝偉俊同葛珮帆等，都喺呢個組織擔任一啲名譽職位。另外，喺澳洲自由黨聯邦女議員廖嬋娥被揭發同中共關係密切期間，廖嬋娥亦被揭發係呢個組織嘅榮譽主席，但廖嬋娥就話自己當初係為咗促進澳洲同香港之間嘅貿易，並且已經喺「2016年左右」辭職。
世運花園

世運花園（英文：Olympic Garden）係香港其中一個公園同花園，俗稱世運公園。
佢喺九龍城南馬頭圍左近，舊時啟德機場對面，亞皆老街、太子道同馬頭涌道交界，九龍城迴旋處內。
世運即世界運動會，舊時華人叫奧林匹克運動會做世界運動會，同現時世界運動會無關。公園紀念一九六四年東京奧運會，8月奧運聖火途經香港。公園由此而名，附近亦有世運道。
一九七二年四月二十五號，公園上方起咗條天橋，駁住亞皆老街同太子道東、西。花園變咗喺天橋底。
公園經歷重建，面目全非。重建前，公園花壇有奧林匹克五環及火炬圖案。重建後已經無咗。
地底有幾條隧道連接九龍城、馬頭圍同宋王台。

歷史
1964年夏季奧林匹克運動會聖火響希臘採集過之後，運去主辦地東京途中，響同年8月路經香港傳遞，係香港歷史上第一次迎嚟奧運聖火。香港政府為咗紀念呢項盛事，將九龍城啟德機場附近一個迴旋處公園改名做世運公園，仲將附近嘅街道改名做世運道。世運係當時香港對奧林匹克運動會嘅俗稱，同世界運動會冇關係。
一九七零年十二月四號，時任教宗保祿六世訪問香港，港府派開篷跑車接載教宗，當教宗離開啟德機場時，唔少市民都聚集響世運花園迎接教宗。
二零一二年十一月二十六號，康樂及文化事務署宣布世運花園由即日去到二零一六年十二月三十號關閉，以配合港鐵沙中線興建工程。宋皇臺站B出口通道穿過公園下面。
二零一九年三月二十八號，根據九龍城區議會文娛康樂及地區設施管理委員會嘅文件，預計交付日期原本應該喺二零一九年六月三十號。但由於宋皇臺站相關工程延誤，世運花園延至二零一九年九月先正式重開。
港鐵工程團隊為重置後嘅世運花園，增添咗長者健體設施同兒童遊樂設施，為居民提供更舒適嘅休憩空間。

公共交通
港鐵屯馬綫宋皇臺站B1出口。
城巴20線，來往大角咀（維港灣）至啟德（天寰）。
城巴22線，來往九龍塘又一城至啟德郵輪碼頭。
城巴22M線，來往九龍城至啟德郵輪碼頭（循環線）。
世間情

《世間情》（英文：Love），播出嘅原名叫做《臺北愛情故事》，係2013年三立台灣台八點檔嘅連續劇，由新路山傳播有限公司製作，2013年9月11號開鏡、11月21號首播，接檔《天下女人心》喺每週一至週五晚間八點播出。 2015年7月28號全劇殺青，2015年7月28號全劇終，共437集。

軼事
《世間情》曾經對一啲武俠小說進行惡搞，引起網民媒體嘅討論。
喺2014年10月13號，《世間情》出現咗一幕由璟宣飾演嘅謝白雪，做白日夢演起《神鵰俠侶》中嘅「姑姑」小龍女，同鍾偉哲（林佑星飾）扮演嘅楊過，大演浪跡天涯嘅愛戀劇情，除咗肉麻對白外，更出現陽春版，貌似大嘴鳥嘅「神鵰」，正當二人準備想一齊坐大鵰走，「鵰兄」竟然攞毛筆畫出「禁止雙載」嘅圖樣。
世隆

世隆（粵音：sai3 lung4），係南詔嘅第十一代「詔」（王或者首領噉解）同埋第一代皇帝。佢係勸豐祐個仔、隆舜個老竇，喺859年—877年在位，諡號係景莊帝。
世越號海難

係指2014年4月16號朝早南韓客輪「世越號」（華文媒體之前譯「歲月號」，韓文：세월호）由仁川開去濟州嗰陣，響全羅南道珍島郡屏風島北面20公里海域傾側後沉船嘅海難，有295人死、172人獲救，重有9人未搵返。船上面有476人，多數都係安山市檀園高等學校嘅中學生。船長李忠錫喺隻船開始沉嗰陣即刻走路，唔理船上面嘅乘客，受到波及嘅人嘅家屬好憎佢，重有人質疑佢有冇資格揸「世越號」。
「世越號」好長同好重，有成一百四十幾米同七千噸，可以載到九百二十一個人，但係出事嗰日佢淨係載住四百二十一個人，但同時有報導指部船貨物超載。
「世越號」嘅船長李忠錫喺事後解釋，話因為自己囉柚痛先率先走出「世越號」，而「世越號」高層亦都向各家屬致歉。

「世越號」嘅背景
「世越號」1994年6月喺日本長崎建成，2012年10月轉賣畀韓國。2013年經過改裝令船身重心升高，有媒體認為改裝同事故有關。
世運道

世運道（英文：Olympic Avenue），係香港九龍九龍城嘅一條馬路，由宋皇臺道開始，另一邊係掘頭路。街名係嚟自奧運會，紀念1964年夏季奧林匹克運動會聖火經過。
中山大學孫逸仙紀念醫院

由於1985年6月嘅中山醫學院都改咗名嗌「中山醫科大學」嘅關係，所以喺1985年11月，間醫院都改咗名嗌「中山醫科大學孫逸仙紀念醫院」。
2001年10月26號，由於中山大學同中山醫科大學合併咗，所以醫院改咗名嗌「中山大學附屬第二醫院」。
喺2002年，由於間醫院要擴大服務範圍，所以間醫院喺廣州市海珠區盈豐路33號嗰邊起咗間中山大學附屬第二醫院南院。
2010年3月30號，醫院改咗名嗌「中山大學孫逸仙紀念醫院」。
中山大學附屬腫瘤醫院

中山大學附屬腫瘤醫院（粵拼：zung1 saan1 daai6 hok6 fu6 suk6 zung2 lau2 ji1 jyun2）；第個名係中山大學腫瘤防治中心（zung1 saan1 daai6 hok6 zung2 lau2 fong4 zi6 zung1 sam1）；佢係中國廣東省廣州市嘅一間中國內地規模最大、學術力量比較犀利嘅一間有醫療、教學、科研、預防喺埋一齊嘅腫瘤學醫、教、研基地嘅三甲醫院，喺越秀區東風東路入面，伍漢持墓嘅東邊隔籬。之前嗌過華南腫瘤醫院（waa4 naam4 zung2 lau2 ji1 jyun2）嘅名；呢間醫院喺1964年3月1號開始創辦。

成立初期
喺1948年，嗰時有位嗌謝志光嘅教授，喺學業界入面出嗮名。雖然話佢俾人話派去北京嗰度做，但係佢唔諗住去，而喺嚟咗嶺南大學（而家嘅中山大學），佢之所以嚟咗嗰邊係因為嗰度重多啲要X光診斷同放射治療嘅技術；嗰時佢很快關注咗比較得人驚嘅腫瘤問題，因為嗰時醫療條件非常之落後。後嚟嗰時嘅中山醫學院院長——柯麟也，都諗住搞間腫瘤醫院嘅。點知到咗1961年，嗰時謝志光教授就向廣東省委話諗住喺廣東嗰度搞間腫瘤醫院，點知俾嗰時中共廣東省委書記——陶鑄都支持咗呢項決議，因為嗰時成個華南地區都冇間腫瘤專科醫院，而中山醫就多咗咁多好出名嘅專家同教授，所以應該要擴大中山醫嘅服務範圍嚟畀多啲人民方便嚟用。就喺1964年3月1號，華南腫瘤醫院正式成立。

華南腫瘤醫院時期
喺醫院成立咗3日之後，中國內地比較出名嘅病理學家、教育部學部委員——梁伯強教授搞出咗提議話要成立間腫瘤研究所，結果俾衛生部發文話批准咗。就係噉，華南腫瘤醫院同中山醫腫瘤研究所就行咗同癌症一齊抗爭嘅艱辛征程。而間醫院喺1966年嗰陣改咗名嗌「中山醫學院附屬腫瘤醫院」。

中山醫學院附屬腫瘤醫院時期
到咗1970年，呢間醫院又喺中山同江門四會呢兩度成立咗腫瘤防治研究現場基地，嗰時院、所職工重分期分批到鄉下搞腫瘤流行病嘅科普同防治，重第一次畫咗廣東省鼻咽癌嘅分佈地圖出嚟；甚至喺1972年，廣東省衛生廳重喺間醫院入面整咗廣東省腫瘤防治辦公室嚟畀間醫院嚟帶頭負責搞廣東省入面嘅腫瘤防治工作；甚至時隔1年（1973年），間醫院重研究咗華南地區五個省份（廣東、廣西、湖南、江西、福建）喺三年入面，因腫瘤而死亡嘅調查回顧，基本搞清楚點解鼻咽癌會咁流行嘅嘢……甚至喺改革開放初期，間醫院就用咗華南地區嘅發展優勢，搞咗開港澳臺同華僑門診；重厝鬼佬銀紙嚟買進口設備；甚至重辦咗《癌症》雜誌、成立咗廣東省防癌協會同埋辦咗傳播腫瘤防治科普知識嘅《防癌報》。喺嗰時，由於對外嘅學術交流非常之活躍，重同WHO搞咗癌症研究合作關係；甚至重幫醫院贏低咗全中國第一個國家新藥臨床試驗研究基地嘅堅實基礎。到咗1985年，呢間醫院重改咗名嗌「中山醫科大學附屬腫瘤醫院」。

醫院同研究所嘅合併
到咗1987年，華南腫瘤醫院同中山醫腫瘤研究所一齊合併咗，變成而家嘅中山醫科大學腫瘤防治中心。喺佢哋合併咗之後嘅11年（1998年），間醫院喺研究癌病嘅基础同臨床研究方面，都發展到新嘅階段。

兩院合作時期
喺1994年9月，呢間醫院變咗廣東省第一間「三甲」嘅專科醫院嘅同時，甚至喺1998年，醫院嘅基礎同臨床研究一齊向癌症發起新嘅衝擊。

踏入21世紀
到咗2001年10月，由於中山大學同中山醫科大學合併咗，呢間醫院又改咗名嗌「中山大學腫瘤防治中心」，甚至喺2002年起咗棟雙塔式嘅現代化醫療科研大樓嚟繼續發動新嘅使命，喺2004年重批准咗搞華南腫瘤學國家重點實驗室。而2006年，醫院甚至面向國際化，定咗佢哋嘅目標、定位同發展嘅戰略。

發現伍漢持墓
内文：伍漢持墓
喺2010年，呢間醫院嘅施工隊準備擴建間醫院嗰陣，喺工地入面發現咗伍漢持嘅墓葬同骨灰甇，後嚟呢單嘢俾廣州市政府關注，甚至重開咗區域嚟保護，結果喺2012年，醫院將伍漢持嘅骨灰甇放埋咗喺佢嘅墓葬度，甚至重整咗紀念佢嘅墓葬出嚟。
中山市

中山（粵拼：zung1 saan1），喺中國廣東，舊稱香山。家下佢係一個地級市，叫中山市。中山原本係個島，又係個縣。大清時叫香山縣，民國時改叫中山縣，以紀念國父孫文（別名孫中山）。個島因珠江三角洲沖積，家下連埋大陸。原縣包埋今日珠海市同埋澳門。

山
中山北面有浮虛山，曾經係島山，係道教要地，東南有五桂山，就係原香山個位，今日係響中山市同珠海市交界。原縣重包埋濠鏡澳山，響家下澳門境。

水
中山縣東南靠海。原縣同澳相接，有濠鏡澳關，西便叫拱北灣，家下響珠海市境。原縣重有海裏便嘅東澳山、九星山，周圍叫九星洋。又有老萬、九澳、橫琴、三灶、浪白諸島喺海度，除咗九澳係澳門路環，全部都劃咗畀珠海市。
中山西北板沙海，水由順德入，東南去到潭洲。而另一支仰船水，經木頭海，再向東南流入海。西江由順德流入，到古鎮海，東南去到螺洲，夾埋石岐水，向南出磨刀門入海。

史
舊時中山叫香山。
大唐東莞縣置香山鎮。大宋紹興廿二年，卽係一一五二年，置香山縣，喺東莞縣隔海三百里，叫香山係因爲當地有山，多神仙花卉。亦有謂香山取名自香爐山，喺香山縣治南六十里，有瀑布。
大清嗰陣，香山縣歸廣州府。縣丞駐前山寨城。都司、巡檢駐黃梁都城。另有三巡司駐淇澳、香山、黃圃。光緒十三年，澳門正式落入葡萄牙。宣統元年奏開香洲商埠。
中華民國十四年，一九二五年，孫文逝世，爲咗紀念佢，用佢日本時名號中山，改縣名爲中山。
一九八三年，中華人民共和國，改縣做地級市，叫中山市。

行政區劃
中山市轄下有15個鎮（黃圃鎮、南頭鎮、東鳳鎮、阜沙鎮、小欖鎮、古鎮鎮、橫欄鎮、三角鎮、港口鎮、大湧鎮、沙溪鎮、三鄉鎮、板芙鎮、神灣鎮、坦洲鎮）、8個街道（石岐街道、東區街道、西區街道、南區街道、五桂山街道、中山港街道、民眾街道、南朗街道），區域內含有1個國家級開發區——中山火炬高技術產業開發區和1個經濟協作區——翠亨新區。
中山大學附屬第三醫院

中山大學附屬第三醫院（粵拼：zung1 saan1 daai6 hok6 fu6 suk6 dai6 saam1 ji1 jyun2），簡稱中山三院（zung1 saan1 saam1 jyun2），之前嗌過中山醫科大學附屬第三醫院（zung1 saan1 ji1 fo1 daai6 hok6 fu6 suk6 dai6 saam1 ji1 jyun2）；係中國廣東省嘅一間省級三甲醫院機構，喺1971年成立，入面有三個院區，分別係天河、嶺南同粵東三間醫院。而嶺南分院喺2011年9月8號開院，粵東分院喺2014年10月8號開院。

院區
呢間醫院一共有3間大醫院，分別喺：
總院：廣州市天河區天河路，崗頂地鐵站隔籬。
嶺南分院：廣州市黃埔區蘿崗街道開創大道入面，東二環高速隔籬。
粵東分院：梅州市梅江區泰康路入面，梅州大道同公園路隔籬。
中山大學附屬中學

廣州市第6中學喺1960～1962年嗌過中山大學附屬中學。
中山大學附屬中學The Middle School Attached to Sun Yat-sen University位置新港西路135號明細類廣東省一級學校校訓博學　審問　慎思　明辨　篤行成立1924年校區海珠區級別中學六年全日制網站http://fz.sysu.edu.cn/
學校正門
中山大學附屬中學
，簡稱中大附中，係中國廣東廣州嘅全日制中學，1924年開辦，位置喺海珠區新港西路135號（中山大學西門口）。

校服色
長袖
衫：　　相間。領同袖口都係　。正面同兩袖近兩個膊頭位都有　底色，中間俾個大　底色隔開咗；背面上　下　，分界線喺胸口位，似鈍角V字；膊頭位　帶兩條　幼線；兩色之間都有　描邊隔開咗。左右對稱。
褲：　，兩邊各有條中等厚度嘅　線，兩色之間有　描邊隔開咗。
棉褸
純
短袖
衫：　，領　帶　邊，袖口　；左右對稱，有領有紐扣。
褲：　，褲嘴帶比較幼嘅　線。

史
1924年，嗰時嘅廣東大學（今日嘅中山大學）整咗間附屬學校，其中包括咗中學部，嗰時嗌廣東大學附屬中學。開辦2年後，因為廣東大學改名做國立中山大學，學校亦改名做省立中山中學兼交畀廣東省教育廳睇咗1年就畀返中山大學。後因廣州地區爆發戰亂同社會動蕩，令學校一度停辦，直到1993年秋先至復辦。
學校復辦初期定咗中山大學附屬中學做校名，但嗰時由於冇固定校址同課室，所以上堂地方好多時冇固定，後嚟中山大學揀咗學校西門口嘅成人教育學院做附中範圍。嗰時一個年級兩個班，直到1996年出現咗第一批畢業生。1998年重新規劃中山大學校址時，重係揀咗學校西南角近新港西路嘅位做附中校區。1999年正式起咗好多教學樓，用咗1年時間全部起好嗮。
2001年，學校成為海珠區一級學校，同年亦起咗圖書館同行政樓；1年後又昇格到廣州市一級學校。2003年入選咗廣東省十佳民辦中學。2006年列入咗廣東省一級學校，2年後亦評為廣東省十佳民辦中學同最有影響力嘅民辦學校。2009年亦入選咗廣東省高中教學水平優秀學校。
中山大學附屬第一醫院

佢初時嗌過做廣東公醫醫學專門學校附設公醫院，2001年之後改咗叫中山大學附屬第一醫院。

院區位置
東山總院：廣州市越秀區中山二路58號。
黃埔分院：廣州市黃埔區黃埔東路183號。
惠州分院：惠州市大亞灣區中興北路186號
中山大學附屬第六醫院

2007年，由於醫院移交畀中山大學睇實而變成中大屬下機構，重改名做中山大學附屬第六醫院。從2011年6月24號到2011年9月14號為止，醫院正式按三級甲等醫院模式嚟搞。而綜合大樓正式喺2012年6月6號起好兼投入使用。
中山大道

中山大道 (廣州)，中國廣東省廣州市入面嘅一條主幹道，響天河區同埋黃埔區入面。
中山大道 (武漢)，中國湖北省武漢市江漢區入面嘅一條主幹道。
中山大道 (桂林)，中國廣西壯族自治區桂林市入面嘅一條主幹道。響象山區同埋靈川縣入面。
中山大道 (河源)，中國廣東省河源市源城區入面嘅一條主幹道。
中山市公共交通運輸集團

中山市公共交通運輸集團有限公司（英文：Zhongshan Public Transport Group Limited），簡稱：中山公交集團，由1975年10月成立。前身係中山市公共汽車公司，2009年改名做中山市公共交通有限公司，2012年改制做集團。
中山公交集團旗下有公共單車、金斗灣客運站等企業同物業。宜家有巴士線一百五十二條、巴士二千一百八十七架、的士三百架同公共單車一萬二千零八十架，每日搭客有成六十五萬人次。

1970年代
1975年：中山縣石岐鎮公共汽車公司（公司前身）成立，位於孫文東路，以兩架巴士、一條巴士線開始巴士服務。

1980年代
1983年：由孫文東路搬到中山一路（交通商業城前身）。
1984年：中山撤縣改市之後，公司就改名做中山市公共汽車公司。
1987年：由中山一路搬到西區岐沙路。

1990年代
1992年：中山市第一批的士由本公司嚟做。
1994年，旗下中山富華總站起好啟用。
1994年，第一條冇人賣飛中巴線路由富華總站來回濠頭嘅2號線（後嚟改名做002號）正式開通。
1996年：喺中國巴士史上率先實行七十歲以上嘅長者免費搭巴士嘅規定。
1997年：富華總站來回小欖車站嘅28號線（後嚟改名做228號）開通。
1998年：巴士收入第一次破咗億元關卡。

2000年代
2001年：新買嘅廈門金龍XMQ6892G2投入營運。
2002年：旗下城東站場投入使用。
2004年：執行中山市傷殘人士免費搭巴士嘅政策。
2005年：旗下城南客運站投入使用。
2007年：旗下坦洲金斗灣客運站投入使用。
2008年：旗下三鄉公交公司成立。
2009年：中山市第一條跨市巴士線由中山黃圃來回順德容桂80號線開通；同年，改名做中山市公共交通有限公司。

2010年代
2010年：旗下黃圃客運站投入使用。
2012年：同坦洲公交、三鄉公交、堅信汽車運輸、南朗運輸、城區客貨運輸等企業重組，成立中山市公共交通運輸集團有限公司。

旗下營運路線
内文：中山市巴士線一覽
中山巴士採用地區分部制管理旗下嘅巴士線。
井上真樹夫

井上真樹夫，係日本嘅一個男藝人同埋演員。
井上正大

井上正大，係日本嘅一個男藝人同埋演員。佢嘅代表角色係幪面超人帝騎。
井上真央

井上真央（粵拼：zeng2 soeng6 zan1 joeng1，1987年1月9號—）係日本嘅一個女演員。

拍過嘅作品一覽
呢個表唔完整，歡迎加料。
井上瑤

井上瑤（1946年12月4號—2003年2月28號）係日本一個女藝人同埋配音員。
井上涉

井上涉（1986年8月7號—）係日本足球員，司職中場，效力鹿兒島聯。
井上淳哉

井上淳哉 ，係日本嘅一個男配音員。

配音作品一覽
呢個表唔完整，歡迎加料。
井上潮音

井上潮音（1997年8月3號—）係日本足球員，踢中場，效力東京綠茵。
井上直輝

井上直輝（1997年8月5號—）係日本足球員，打前鋒位置，效力秋田藍閃電。
六合街

六合街（英文：Luk Hop Street），係香港九龍新蒲崗嘅一條馬路，由大有街開始，去到四美街。
六啤半

六啤半，香港一羣唱片騎師合稱，二十世紀八十年代頭，當時為香港商業電台上至受歡迎嘅十三人，六女七男，出埋唱碟。廣東話「啤」係英文「pair」嘅食字，即係「一對」嘅意思，六啤半得名，六女七男唱片騎師啱啱好六對半。渠哋曾經代表住香港樂壇一段光輝時刻，同埋當代後生仔女嘅集體回憶。渠哋除咗推出咗一張同名大碟之外，又主演過無綫電視嘅電視節目《愛情安歌》。喺成長後有唔少都成為日後香港娛樂界獨當一面嘅人，例如俞琤做咗商業電台執行董事、湯正川同陳少寶後來都做咗唱片公司高層、曾路得同盧業瑂做咗有名嘅唱歌導師，鍾保羅做咗有名嘅主持人。

成員
六啤半成員包括關西蒙、曾路得、鍾保羅、盧業瑂、俞琤、楊振耀、湯正川、陳少寶、樂仕、錢錢、朱明銳、蘇施黃同埋梁安琪。
六四受難者家屬證辭

六四受難者家屬證辭係隻天安門母親組織出嘅光碟，紀錄咗六個六四鎮壓死者（袁力、葉偉航、楊明湖、王楠、軋愛國同埋蔣捷連）屋企人嘅經歷，內容包括點揾返佢哋個仔、丈夫；邊個試過搶救；戒嚴部隊軍官唔准醫護人員帶死傷者去醫院；驗屍結果等。其中提到一點，就係話天安門旁廣場邊以前有笪草地埋過人，而家改曬鋪磚，質疑「天安門廣場冇死過人」嘅講法。
六合彩

香港賽馬會投注站門外嘅六合彩廣告，六合彩攪珠結果亦會響呢塊板展示。
六合彩（粵拼：luk6 hap6 coi2；英文：Mark Six）係香港唯一嘅合法彩票，係少數獲香港政府准許合法進行嘅賭博之一。
為咗加強打擊民間嘅字花賭博，並防止賭博資金流向黑社會等非法集團，香港政府從1975年起開售彩票，取代原先嘅馬票。負責開彩嘅係法定機構香港獎券管理局，由香港賽馬會以「香港馬會獎券有限公司」嘅名義代理接受投注。投注彩池除咗用嚟做派彩之外，餘額撥交社會福利署獎券基金用作慈善用途。最初嘅彩票係14揀6，每個禮拜攪珠開彩。為迎合大眾「以小博大」嘅心理，1976年大幅增加中彩難度及派彩，改變開彩方法為36揀6（及一個特別號碼），正式名為「六合彩」，並將開彩次數增加為每個禮拜兩次（後來更增至每個禮拜3次）。之後為維持派彩數額及增加中獎難度，曾經多次增加選擇數目。正如其他賭博模式一樣，六合彩嘅中彩回報必定遠低於成本。

投注
六合彩每注港幣10蚊（$5半注），有以下投注方法：
每注單式投注，從設定數字中揀出6個數字。
「複式」投注：揀出超過6個數字，中獎機會同投注金額需要計算出全部可能嘅6個數字組合。
「膽拖」投注：揀出超過6個數字，其中一個或以上作為「膽」。中獎機會同投注金額需要從所揀數字中計算出全部可能嘅6個數字組合，但每個組合中必須包括作「膽」嘅數字。
自2006年嘅端午金多寶開始，馬會會響金多寶攪珠前一個禮拜，預售金多寶攪珠彩票。除非下期攪珠係金多寶攪珠，否則投注人士應喺彩票上填寫金多寶選項，或者買飛嗰時向職員講明。

開彩
開彩時以自動機械攪珠，從設定數字彩球中抽出六個中獎號碼同一個特別號碼。過程由電視台註明「現場直播」。

派彩
先從投注彩池中派出所有四至七獎，然後再扣出金多寶累積。剩餘彩池按 45%:15%:40% 比例分成頭、二、三獎彩池，畀中獎人平分。如果頭、或二、三獎無人中，彩池會撥入累積彩池。一般嚟講，頭獎彩池包括之前嘅累積多寶；如果呢期屬金多寶搞珠，累積多寶會計算入金多寶當中（舉例：若果累積多寶少過金多寶，頭獎彩池嘅多寶仍然係原定金多寶數額；如果累積多寶多過金多寶，頭獎彩池嘅多寶會等同多寶個數）。喺以上情況下，任何剩餘嘅多寶會撥入金多寶基金。
每注單式投注，或複式、胆拖中獎組合只可以中獎一次。
而根據六合彩獎券規例3.16有關獎金基金會喺必要時重新分配：
若果四獎、五獎、六獎及七獎獎金加埋總額超過獎金基金60%，將由金多寶彩池撥支畀四獎、五獎、六獎及七獎獎金所款項之餘額。
若果獎金基金60%嘅款額，加上金多寶彩池現存總額，仍然派唔晒全部四獎、五獎、六獎及七獎獎金款額，四獎、五獎、六獎及七獎嘅所有獎金將同時按比例調低。而四獎獎金要係五獎獎金嘅15倍，五獎獎金要係六獎獎金嘅2倍，六獎獎金要係七獎獎金嘅8倍。之後，每一獎金必須調低至同注項單位最接近嘅整數倍數。
若果獎金基金扣除金多寶扣數及支付四獎、五獎、六獎及七獎獎金後，其餘額唔夠派頭獎、二獎及三獎獎金嘅最低款額，差額部份將由金多寶彩池撥支。而頭獎、二獎及三獎獎金應調低至同注項單位最接近嘅整數倍數。
若果獎金基金及金多寶彩池扣除預計派出四獎、五獎、六獎及七獎獎金所需嘅錢之後，唔夠派出頭獎、二獎及三獎獎金嘅最低款額，所有獎金會同時按比例調低。而頭獎獎金要係二獎獎金嘅兩倍，二獎獎金要係三獎獎金嘅2倍，三獎獎金要係四獎獎金嘅2倍，四獎獎金要係五獎獎生嘅15倍，五獎獎金要係六獎獎金嘅兩倍，六獎獎金要係七獎獎金嘅8倍。如有必要，所有獎金都應調低至同注項單位最接近嘅整數倍數，任何因此而產生嘅餘款會撥返金多寶彩池。

領獎
用現金投注：
喺攪珠當日起計60日內領獎
中獎少過100萬（包括四獎至七獎）：可以喺各場外投注處或馬場領獎；
中獎多過100萬：須前往跑馬地體育道一號馬會總部領獎。
用投注戶口投注（六合彩固定投注指示例外）
中獎少過500萬：自動派彩
中獎多過500萬嘅頭或二獎：須於攪珠後60日內，致電1817登記；為提供更佳顧客服務，馬會顧客服務部會於攪珠後第二日，根據投注戶口持有人填報嘅資料，聯絡中獎者登記，但中獎者亦應主動登記。
用投注戶口「六合彩固定投注指示」投注：
無論中獎金額幾多，都會獲自動派彩。

派彩紀錄
最高嘅頭獎派彩紀錄，出現喺2013年12月10號，一注獨得港幣90,951,590元頭獎。
最低嘅頭獎派彩紀錄，出現喺2001年10月30號，共28注中，每注派大概港幣18萬。嗰期攪珠號碼為12、18、22、28、32、38，特別號碼29。
最多人中頭獎嘅紀錄，出現在1997年7月5號香港回歸金多寶攪珠，共39注中，每注派港幣70幾萬。嗰期攪珠號碼係1、4、7、9、17、18，特別號碼40。

攪珠
六合彩攪珠由1976年7月到1997年6月、2001年7月到2015年7月，都係由亞洲電視（同佢前身麗的電視）負責直播；而1997年7月到2001年6月同埋2015年8月開始，就由無綫電視負責直播。
曾經做過六合彩攪珠主持人包括：
亞視版本
夏春秋
劉素芳
杜秋霞
何彥樺（何慕詩）
蔡國威
戚黛黛
周嘉莉
袁潔儀
李麗珊
無綫版本（1997年-2001年）
楊婉儀
劉綽琪
韓毓霞
無綫版本（2015年開始）
蔡運華（非無綫藝員）
陳思琦（非無綫藝員）
范文雅
吳珮如
蔡國威
李芷晴
黃曉明
羅雪妍

音樂
響六合彩攪緊珠嗰陣會播出背景音樂，係拎自荷蘭樂隊Shocking Blue嘅Inkpot；而響1997年到2001年之間響TVB播放嘅背景音樂係出自英國Dave Hewson所寫嘅Blazing Colours。

減緩賭博危害
為咗減緩因賭博帶嚟嘅個人、家庭同社會問題，香港政府規定，響香港賽馬會嘅六合彩投注場所同網站上都必須展示有關戒賭熱線(+852)183-4633同輔導及治療中心（例如錫安社會服務處- 勗勵軒、明愛展晴中心、東華三院平和坊）嘅資料。香港賽馬會提倡「有節制博彩」，認為博彩只可以作為社交消遣嘅娛樂，並撥款畀政府成立嘅平和基金，協助沉迷賭博嘅問題賭徒戒賭。香港賽馬會同時嚴禁未滿18歲人士參與博彩活動。

地下六合彩
内文：地下六合彩
雖然六合彩喺香港係合法彩票，但香港政府同香港賽馬會既從未試過喺香港以外地區搞過投注業務，又冇委托過或授權畀任何人或組織搞過相關業務。喺中國大陸，冚唪唥有「香港六合彩」、「香港賽馬會」、「香港馬會」或類似名搞六合彩活動都屬虛假業務。另外，香港賽馬會嘅官網喺中國大陸，除咗四、五星級嘅涉外酒店同境外人士居住區之外都入唔到（普通用戶要擒墻出去睇）。所以中國大陸入到去六合彩啲網都係流嘢。
中國大陸嘅假六合彩網都加咗好多香港六合彩未出現過嘅「估十二生肖」、「包波」呢啲嘢，重攞住香港賽馬會嘅名做出宣傳單張、報紙、冊仔同假嘅香港電話冧都有，甚至有網站黐莫須有嘅「委託證書」、「戒賭熱線」嚟整蠱啲人。實際上，正式嘅香港賽馬會喺六合彩宣傳方面，話啲錢係點用喺慈善，絕對唔會主動招攬生意。由於呢啲六合彩冇王管，所以投注資金轉到背後控制嘅非法集團、黑社會入面。另外，由於中國大陸冇乜戒除賭癮嘅組織，所以流嘅六合彩出現咗嚴重嘅社會問題。喺中國大陸，凡係涉及「香港六合彩」嘅服務都係違法行為。
喺1980年代，由於廣東地區用魚骨天線收到香港嘅電視台，所以六合彩最先喺廣東出現，之後傳到廣西、湖南、福建、江西地區，後嚟喺廣東做嘢啲浙江商人又將佢帶到浙江一帶之後傳到成個中國大陸。雖然中國大陸政府一直猛咁打擊地下六合彩行為，但重未剷除嗮同地下六合彩有關嘅活動。
六四紀念館

六四紀念館（粵拼：Luk6 sei3 gei2 nim6 gun2，英文：June 4th Museum）館址曾經喺香港九龍旺角旺角道11至13號藝旺商業大廈10樓，係以六四天安門事件為主題嘅紀念館。由支聯會籌辦。因紀念館同大廈法團一直有法律以及行政方面嘅爭議，2016年7月11號正式閉館，需要物色新地方重新開館。直至2018年12月喺支聯會大會上，一致通過購入旺角藝旺商業大廈10樓作新館址，紀念館免費入場。
2021年5月30號，紀念館重新開放，展覽重建當年北京天安門嘅場景同多年嚟維園嘅晚會，同時亦畀參觀者獻花悼念。紀念館新年度嘅主題展覽——「八九民運與香港」圖片展。支聯會常委盧偉明認為展覽內容係反映歷史嘅史實，不會產生法律風險。但係重開3日後，食環署指場地未有公眾娛樂場所牌照，支聯會決定暫時關閉「六四紀念館」，直至另行通知。支聯會秘書蔡耀昌相信「可能有政治原因」。
六合

東南西北四方，再加上下，夾埋叫六合，見空間。

時
孟春孟秋一合，仲春仲秋一合，季春季秋一合，孟夏孟冬一合，仲夏仲冬一合，季夏季冬一合，夾埋叫六合。

地
六合區，中國江蘇省南京市嘅區，舊時係「六合縣」。
六合專區，又叫「六合地區」，係江蘇舊時政區，範圍大過六合，而家基本由南京市繼承。
六合郡，中國古郡，響而家南京境內。
六合街道，中國山東省東營市河口區嘅街道。
六合站，幾處叫呢個名嘅車站。
六合鎮，幾處。
六合鄉，幾處。
六合村，日本群馬縣吾妻郡一條村。
六合路，臺灣高雄市一條路，路名意思係「六個方位合一」。
六合夜市，喺高雄六合路嘅夜市，係有名嘅觀光夜市。

其他
六合拳，中國一種拳法。
六合彩，香港唯一合法彩票。
六合 (神)，日本式神中十二天將之一。
六合區

六合區係中國江蘇南京一個市轄區，總面積1486平方公里，人口69萬。
六四事件紀念活動

中國大陸雖然就六四事件之後變得政治保守，94年重開始推所謂「愛國教育」、仇日排外思想日益增加。不過，民間都有好多紀念活動，例如天安門母親。八九民運係中國改革開放必然過程，人民權利爭取必須時刻。近年時代變，由於政治民主化社會運動同其他全球化普世價值影響，冇因愛國愛黨「洗腦教育」而消失，令到中國大陸人（特別係經過文化大革命同八十年代，而家一班中年同老人家）開始主動關心自己個人權益，就社會唔公平問題會有「維權」主見。另外，新生代亦會受到外來文化影響而向往，如日本文化、西餐。

維園六四燭光晚會
1990年開始，大中華主義政治團體支聯會每年6月4號晚上會主辦六四燭光晚會（晚會）。晚會係維多利亞公園進行靜坐集合，市民自由參加。不過，自2010年代集合受到考驗，先有梁振英政府批評；曾有特區政府或其他親中派團體，同維園晚會主辦單位鬥快租場；同埋部份新一代對集會，「平反」意義上質疑，有人甚至轉場去尖沙咀六四集會，甚至冇集會。

尖沙咀六四集會
2013年舉行首次尖沙咀六四集會（尖咀集會），搞手係本土主義人士，突顯唔同支聯會晚會。有次由熱血公民，同普羅政治學苑政黨做主辦，用「本土、民主、反共」口號，本土思潮配合當時梁振英政府統治問題。集會取消燭光悼念儀式，而加入誓師儀式、焚燒中國共產黨黨旗，同去廣東道自由行等等元素，令集會變成一種本土抗爭運動。2016年，香港復興會（城邦派）加入做主辦。有部分支持者聲言，對支聯會集會冇改變，同淪為民主派政黨宣傳平台，而感到反感。

支聯會
香港每年都有支聯會平反六四紀念晚會活動，紀念六四死難者。

2003年
大約五萬名香港人參加十四週年燭光集會，悼念事件同時反對基本法第二十三條立法。支聯會主席司徒華表示，即使有關法例通過，集會都唔會停辦。「反對23，毋忘六四」係當年晚會嘅新主題。一啲以往無出席集會嘅香港人，都破例。群眾坐滿咗維多利亞公園五個足球場。支聯會都播放民運人士丁子霖同學運領袖王丹嘅講話。喺支聯會嘅燭光晚會開始前，香港嘅天主教團體喺維多利亞公園嘅另一角落舉行祈禱會，有三百幾人參加。祈禱會名為「民主中國」，主題係「傾聽良心嘅呼聲，舞動生命嘅熱情」。天主教香港教區主教陳日君，唔介意自己身為教區主教身份，為中國大陸嘅人民祈福，並盼望中國民主改革。

2004年
估計有八萬幾人參加維多利亞公園舉行嘅六四十五週年紀念晚會。係1993年以來人數最多嘅一次。上百名"自由行"嘅大陸民眾喺香港參加被中國大陸政府禁止嘅「六四」紀念活動，創下歷年嘅最高紀錄。組織者話收到唔少人民幣捐款，顯然係有一啲大陸民眾參加咗呢個晚會。收到大約四千元人民幣捐款，遠比佢哋喺過去舉辦嘅六四晚會多，過去只係收到一、兩百元人民幣。自一九八九年以來，受訪者平均參加咗五點八次「六四」燭光晚會；四號晚參加集會嘅十五歲或以上市民中，29%屬於首次參加，12%每次都有參加；而回歸以來每次都有參加嘅，就佔22%。

2005年
六四事件十六週年，支聯會晚上八時喺維園舉行燭光晚會，晚會開始後冇耐，到場嘅市民坐滿四個足球場。主題係以史為鑒，平反六四。大會播放八九民運錄影片段，同時奏哀樂，稍後有獻花、燃點火炬、致悼辭同默哀一分鐘儀式。現場又有豎立「民主烈士永垂唔朽」紀念碑。由於晚上有雨，參加者唔少都舉起雨傘下，點起燭光。喺晚會開始前，有天主教團體喺維園涼亭舉行祈禱會，悼念六四。

2006年
六四燭光晚會，仍然有四萬四千人參加，參加人數同往年差唔多。根據香港大學民意計劃，喺上週四所公佈嘅六四民調結果，喺六四事件過咗十七年後，仍然有百分之五十三嘅市民認為當年北京學生做法正確。有百分之五十六嘅市民，依然認為北京當局要平反八九民運。支聯會近年嘅口號係，教育新一代，接好民主棒。

2012年
香港舉辦紀念六四遇難者嘅燭光晚會人數高達18萬人，係歷年最多人參與。

2020年同2021年
2020年同2021年，香港警方都以放疫為由反對支聯會喺維園舉辦燭光晚會。2020年嘅六四燭光晚會，在場人士更加推跌鐵欄進入維園藍球場進行悼念，當中前香港眾志創黨主席羅冠聰、秘書長黃之鋒、岑敖暉同袁嘉蔚等人亦有出席，一年後被指控涉嫌參與未經批准集結，遭判刑10個月。

親共人士
香港親共激進派推出Facebook組織「六四真相」，由李偲嫣聯同多個藍絲群組建立。內容係用文字同原有新聞影片進行加工合成，加入「六四當中無人死」、「見唔到有人中槍死」呢啲宣稱，以此對抗支聯會維園六四燭光晚會。當中相對吸引出位言論有2014年六四25週年前夕，李偲嫣上電台節目表示解放軍無「亂槍掃射」，重話：「解放軍都有死啦，咁你嗰啲唔計嘅....」。藝人黃秋生用簡單一句留言話李偲嫣：「日軍侵華，日軍都有死啦...」。支聯會活動當日有參加「平反」集會人士被路人指罵，甚至追打。

本土派別
2018年，六四天安門事件29週年時，部份本土派團體繼續5年前尖沙咀舉行六四晚會活動，聲稱同支聯會有分別。此類集會曾經有人大叫：「香港獨立」等口號。
何靜雯

何靜雯（英文：Candace Ho Ching Man，1982年2月15號—）係前香港有線電視嘅女性新聞從業員主播。

簡歷
何靜雯2009年畢業後喺同年7月加入無綫新聞。2010年起過檔鳳凰衛視主播。2014年起過檔有線新聞成為主播。
2021年2月9號何靜雯主持當日傍晚7點至8點嘅新聞報道後離職，現時去向未明。
何順文

何順文係香港教育界人士，企業管治學者，而家係香港恒生大學校長。

早年經歷
何順文喺香港出世，中學喺佛教大雄中學畢業。1979年攞到美國西雅圖華盛頓大學文學士（管理學與心理學）學位，1981年攞到英國倫敦經濟政治學院資訊系統學碩士學位，1988年攞到英國百蘭福特大學會計與財務學哲學博士學位。
何駿彥

何駿彥（英文：Daniel Ho Chun Yin，1992年7月22號—），曾經係香港嘅新聞從業員，前無綫電視無綫新聞台高級主播同亞視新聞財經主播。

簡歷
大學畢業於三藩市州立大學，主修傳播同媒體學，在學時多次獲得院長嘉許名單，並以一級榮譽畢業。
畢業後於2014年加入亞視新聞，任職財經主播同編輯。一年後轉職到無綫新聞擔任財經主播同記者，並於2017年初轉任無綫新聞台主播。曾主持無綫新聞台唔同時段嘅新聞報道，間唔中兼任翡翠台《新聞提要》同天氣報告主播。
2020年12月19號，因應人手問題，佢主持《香港早晨》，拍檔周可茵，亦係自2016年以來得一次由前女主播主持《香港早晨》，上一次由張文采、鄭萃雯。
2021年11月喺社交網站宣佈離開無綫新聞，結束6年半賓主關係。現時已移居加拿大溫哥華升學，而家喺英屬哥倫比亞大學修讀國際關係學碩士。 。
何靜林

何靜林（粵拼：ho4 zing6 lam4；1992年8月23號—）係香港女子體操代表團嘅其中一位成員。佢同卡文、林可靜一齊參加過2014年嘅世界雜技體操錦標。
何靖

何靖（1964年6月—）係中國政治人，鄉下廣東湛江。2017年開始，佢做緊香港中聯辦副主任，之前做過中聯辦九龍工作部部長。

生平
1981至1985年，佢响中山大學歷史系中國近現代史專業讀書，1985至1988年繼續攻讀碩士研究生。1988年7月參加工作，响廣東省委八辦做秘書。1999年升到八辦培訓處副處長，同年調到香港中聯辦做人事部培訓處副處長，响2006年升處長。2006至2009年，先後做過中聯辦人事部助理巡視員、副巡視員兼培訓處處長。2009年開始做中聯辦九龍區工作部副部長，2013年升部長。2017年開始做中聯辦副主任。
2021年7月，何靖因為有份參與打壓香港民主，被美國商務部制裁。
何香凝

何香凝（粵拼：ho4 hoeng1 jing4；1878年6月27號—1972年9月1號）係中國女性革命家、政治人、國畫家同婦女運動先驅，廣東南海（今日嘅佛山南海區）人，喺香港出世。佢亦係廖仲愷嘅夫人。

葳蕤史
1905年加入過中國同盟會開始投入民主革命，重幫過孫文、廖仲愷做嘢。第一次國共合作期間堅持過三大政策同推行婦女運動。孫文同廖仲愷過身後，亦繼續為校園做民主奮鬥。抗日戰爭同國共內戰期間都做過有建設性嘅貢獻。
中華人民共和國成立後開始先後做過全國人大常委會副委員長、中國國民黨革命委員會主席、中央人民政府華僑事務委員會主任同委員、中國美術家協會主席，全國婦聯第一到三屆名譽主席等職位。
何韻詩

何韻詩（Denise Ho Wan See，1977年5月10號—）係香港歌手、專欄作家同演員。1996年贏咗第十五屆新秀歌唱大賽。佢2012年承認自己係同性戀。

華星時期
之後響新秀歌唱大賽海外區嘅選拔賽贏到獎；1996年，佢返香港參加第十五屆新秀歌唱大賽，兼贏埋冠軍，而頒獎人正正係佢嘅偶像梅艷芳。但係歌唱比賽後，佢雖然得到華星唱片一紙合約，但係公司無同佢出唱片。不過就有好多機會接觸佢偶像梅艷芳。喺呢段期間，佢作出咗多方面嘅嘗試，唱過兒歌，做過主持，拍過電視劇同埋電影。
直到1999年，梅艷芳非常賞識阿詩，邀請佢喺演唱會度擔任和唱，兩個人更喺《Larger Than Life》一碟合唱一曲《女人煩》。其後，梅艷芳成立咗自己嘅公司Mui Music，並正式宣佈收何韻詩為徒，何韻詩成為梅艷芳嘅唯一女徒弟。
喺2001年，何韻詩受唱片公司高層賞識，推出首張個人ep《first.》。佢喺呢隻專輯裏面硬搖滾嘅獨特曲風加上鮮明形象令佢在當年嘅新人之中，喺各大樂壇頒獎禮上奪圍而出。亦因為佢喺首張唱片嘅歌以搖滾曲風為主，所以有唔少人將佢定形為一位搖滾歌手。

百代時期
推出咗第一張個人專輯之後，華星唱片喺2001年唔再做音樂。不過，何韻詩好快就搵到一個好歸宿。2002年，佢同百代唱片（EMI）簽約，推出1張EP及4張唱片。佢響百代雖則只係兩年，但可以盡顯才華。喺新嘅唱片公司，佢同英師傅夾手做佢第一張EMI唱片《hocc²》，喺歌曲製作上，佢亦都有自主權，可以喺音樂風格上作出改變，大部份歌曲重係保留住初出道嘅搖滾風格。佢自作《天使藍》一曲更加係佢成長歌。而黃偉文寫嗰首《露絲瑪莉》，掂到女同性戀，引起好多人議論。同時，亦都帶出之後一連串同性戀歌。
2002年秋《free{Love}》，係佢第一隻大碟，為咗迎合香港樂壇嘅大環境同唱片公司嘅要求，歌曲商業味比較重，亦都非常成功。《天使藍》同《再見…露絲瑪莉》更加贏唔少獎。《再見…露絲瑪莉》係《露絲瑪莉》續篇，首歌係非常令人難忘。何韻詩唔單止成功，重得到流行樂壇認同，令佢喺商業電台舉辦嘅叱咤樂壇流行榜頒獎典禮度攞到「叱咤樂壇女歌手銅獎」同埋「叱咤十大　第九位 - 再見露絲瑪莉」呢兩個獎。
自此之後，何韻詩以製作人及歌手嘅身份推出個人大碟《Dress Me Up!》。佢整咗一張屬於自己嘅專輯。阿詩成功咁喺自我同商業之間作出平衡，而比較商業化嘅歌曲《沙》同埋搖滾歌曲《元神出竅》亦能夠喺各大電台嘅流行榜中取得冠軍位置。可惜嘅係，雖然呢隻專輯嘅水準唔錯，但就得唔到廣泛嘅注意。

東亞時期
2004年7月，何韻詩同EMI唱片公司嘅合約期滿，兩個月之後，佢正式加盟東亞唱片。
何韻詩喺師傅離世後推出《艷光四射》專輯，主題係向1980年代嘅樂壇巨星致敬，而碟中百變嘅形象同埋曲風被外界認為係要跟隨佢師傅嘅風格。不過更重要嘅係「青山大樂隊」喺製作呢隻專輯嗰時正式組成，並成為佢嘅固定音樂班底，對佢嘅音樂風格帶來莫大嘅影響。
2005年9月，何韻詩作出新嘗試，親自策劃及監製舞台劇《梁祝下世傳奇》，喺劇中擔任女主角，並推出同名原聲大碟。何韻詩把聲同黃偉文嘅歌詞及青山大樂隊嘅音樂喺呢隻專輯度擦出咗火花，令專輯成為佢近年最完美嘅一張主題專輯。推出後所帶來嘅迴響係意料之外咁好，而音樂劇嘅成功亦為佢嘅音樂事業打咗一枝強心針。
2006年，東亞唱片為何韻詩於香港體育館舉行佢首個個人演唱會，反應非常熱烈，唱片公司因此喺翌年為佢再加開兩場演唱會。演唱會嘅成功亦將佢推到事業嘅第一個高峰，佢喺嗰年獲得商業電台頒發嘅全年最高播放率嘅獎「叱咤樂壇女歌手金獎」。

碎料
喺2021年，學術期刊Information Systems Frontiers發表一篇關於網上假新聞同社會兩極化嘅關係嘅文章，當中提到一啲激進親共派網民有強烈人身攻擊傾向，其中一個例子，就係何韻詩分享喺芬蘭入住Airbnb，被人性騷擾嘅不愉快經歷之後，Discuss.com.hk入面一啲激進親共派網民嘅反應。文章提到，呢啲親中派網民並無討論事件本身，而係借機攻擊何韻詩嘅性取向同埋政治立場。
何飛鳳

何飛鳳係香港商業電台節目主持人。參與嘅節目包括《起來﹗大龍鳳》同《一點叮一叮》等等。
凌友詩

凌友詩，香港親中派政治人物，中國和平統一促進會香港總會常務副會長。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
凌拂

凌拂（1952年3月6號—）係臺灣女作家，祖籍安徽合肥，本來係小學先生，2002年轉行寫作，主要寫散文同細路書。
凌宏兵

凌宏兵（粵拼：ling4 wang4 bing1，英文：Andy Ling，1982年2月28號—）係中國大陸影視歌三棲藝人同國語歌手。

生平
凌宏兵1997年喺雁翅學校畢業，畢業後就喺出面做嘢，2002年嗰陣參軍，做咗一名武警軍人，2004年退伍後返鄉下嘅警察局返工，但覺得工作好無聊，想到外面闖盪，之後到北京打拼，有一次機會接觸娛樂圈行業。

多次參與支持香港警察嘅活動
喺香港反送中運動期間，凌宏兵曾經多次喺微博支持香港警察，甚至親身出席一啲撐警活動。另外，2020年2月疫情爆發後，香港醫護人員發起罷工要求政府全面封關，佢又以「中國傳統文化教育團體」創辦人嘅身份，率領廿幾人到政府總部東翼請願同埋遞信抗議醫護罷工。

喺香港進行詐騙活動
2021年4月，凌宏兵被揭發喺香港成立空殼公司，以到內地免費旅遊、拍攝電影等為誘餌，詐騙多名港人超過十萬人民幣，受害者好多都係娛樂圈中人，包括無綫女藝員張韋怡。宣城市公安局查明後，宣州區法院判囚四年六個月兼且罰款六萬人民幣。傳媒之後追查發現，嗰啲相關嘅空殼公司仍然有運作，例如曾經同民建聯立法會議員梁志祥同埋十八鄉鄉紳梁福元，仲有其他親中派團體，喺元朗派發口罩同搓手液。
凌志

凌志（日文：レクサス，英文：Lexus）係豐田旗下嘅汽車牌子，中國大陸叫雷克薩斯。

歷史
早喺1980年代，豐田就已經研究推出一個豪華房車品牌，去打入美國市場。佢哋喺1985年到美國，特登走到豪宅區研究下啲人生活習慣。佢哋得出結論，話需要有一個新嘅豪華旗艦車款，有自己獨立品牌同埋銷售渠道。
1989年推出咗凌志LS400。佢哋第一個打入嘅市場就係美國，跟住打入埋英國、加拿大同埋澳洲。到1991年，兩年間已經賣咗超過70000部。
凌志車型初時喺日本以豐田Celsor、Aristo、Windom等名義發售，直到2005年，豐田將凌志品牌引進日本國內。
凌偉漢

凌偉漢，香港親中派政治人物，建華集團執行董事。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
凌子軒

凌子軒係香港息影男演員，喺1990年代展到2000年代頭活躍，演出過一啲無綫電視劇集。

家庭
佢亦係前演員汪琳嘅表弟。
創富媒體

《創富媒體》（英文：Enrich Media）係香港嘅一個網上媒體，喺2014年7月8號成立，主要係做財經方面嘅題材。

內容
呢個媒體會為網民提供唔同關於財經同投資方面嘅資訊，例如股票、房地產、同海外嘅物業等等。當然，個媒體亦都會討論其他議題，包括地區政治、國際關係、教育、文學、藝術、同埋日常生活等等。

觀念
呢個媒體嘅宗旨入面，話係支持多元化，所以鼓勵大家對唔同題材有自己獨特嘅見解。同時，個媒體亦都主張，網民唔應該因為要發表到自己嘅見解，而一尾質疑其他人嘅睇法。

口號同格言
口號：多元、獨見
格言：勿因群疑而阻獨見，勿任己意而廢人言。

活動
《創富媒體》定期舉辦網下聚會。
創建新一天

創建新一天係香港大集團新世界集團旗下新創建嘅公司歌，喺2006年公開。喺新巴嘅H1同H2線經常聽到。由歌手陳潔靈同新創建嘅唱家班合唱。
創建神話

創建神話（英文：founding myth / origin myth）係指一個群體嘅人對於某種自然或者社會現象「點嚟」嘅神話。
例子可以睇吓五羊傳說講到廣州呢座城市「點解又叫做羊城」，或者巴別塔嘅故事解釋世上點解有咁多隻語言。
創價學會

創價學會係一個由世界各地一千兩百萬名喺家信徒組成嘅佛教團體。SGI會員遵循誕生於十三世紀嘅日本僧人日蓮嘅教義，致力將法華經嘅理念實踐於自己嘅日常生活中。佢源自1930年於日本成立嘅創價學會，創價學會反對當時日本政府嘅軍國主義，香港分部喺1961年成立。並強調：每個人都具備無限潛能，而享有幸福充實嘅人生係人人均有嘅權利。佢已發展成一個由94個成員組織構成嘅國際組織。
創作

創作（粵拼：cong3 zok3；英文：creative work）係泛指展現人創意嘅作品，例如係虛構故仔、畫、雕塑或者作出嚟嘅樂曲呀噉。
創傷學

創傷學（英文：traumatology），係個醫學專科，有時被睇成外科嘅相關專科，專門研究受外力影響（譬如意外、暴力）而出現嘅傷嘅治理。
創建角色

創建角色（英文：character creation）係好多 RPG 都有嘅一種遊戲機制，指隻遊戲俾玩家創建一個角色，選擇個角色嘅外觀同能力值等嘅屬性，然後俾玩家控制呢個角色冒險。
例如响《D&D》裏面，玩家座底要決定自己創立嗰個角色屬於邊種種族（有矮人、精靈同半獸人等嘅選項）、係咩職業同埋能力值分佈呀噉，呢啲特性會對「有啲乜嘢行動係個角色可以採取嘅」有深遠影響。啱啱開始玩、乜都唔識嘅玩家成日會攞啲預先由其他人設好咗嘅角色嚟玩，玩到咁上下熟先試吓創立自己嘅角色。
創傷性腦損害

創傷性腦損害（traumatic brain injury，簡稱「TBI」）指因為外內嘅力（例如係跌親或者俾嘢撞到）而造成嘅腦受損。
創奇思

創奇思(Cherrypicks Limited)係一間香港科技公司，喺2000年由香港親中派資訊科技界人士趙子翹創立，另外大連市政協委員錢國強就擔任副總裁。創奇思大客戶為城巴、SONY、新世界發展、花旗集團、美心、港鐵等。
2014年，中國遊戲商網龍網絡以超過2.4億港元收購創奇思。

爭議
創奇思開發嘅應用程式曾經引發多次爭議。
喺2012年，創奇思負責開發香港小姐一人一票全民直選嘅TVB Fun手機應用程式，但伺服器喺投票期間失靈，最終評判評分選出當年三甲。
2017年，滙豐聘用創奇思開發手機支付程式PayMe，但推出當日就發生嚴重故障，用戶喺登記或過數嗰陣都出現困難。
而去到2019新型冠狀病毒肺炎香港疫情期間，佢哋喺2020年獲政府批出安心出行流動應用程式合約，但應用程式之後被發現有唔少問題，應用程式有漏洞，私隱安全無保障。問題更加因為政府用行政手段強行要市民使用引起唔少風波，亦有市民因應創奇思中資背景而擔心個人資料會被送中，去到2022年更加被傳直社揭發喺推出初期第一版已經有本身功能上唔需要嘅人臉識別功能，又出現錯誤刪除市民打針紀錄，影響市民外出嘅活動。
劉進

劉進（前113年—前91年8月），係西漢第七位皇帝漢武帝劉徹嘅太子劉據嘅庶長子，第十皇帝漢宣帝劉詢嘅生父。前91年巫蠱之禍之中劉據被指謀反說，而喺郭北（而家河南省）被殺，漢武帝劉徹追諡號史皇孫，個仔劉詢卽位後諡號叫悼皇。
劉連滿

劉連滿（粵拼：lau4 lin4 mun2；簡化字：刘连满；1933年12月—2016年4月27號）係中國國家級運動健將兼登山家、中國共產黨黨員，熱河寧河縣（今日嘅天津寧河區）人，曾經做過西藏登山隊教練。
劉連滿喺2016年4月27號喺黑龍江省哈爾濱病逝，終年82歲。
劉逸雲

劉逸雲（英文：Amber Josephine Liu，1992年9月18號—），藝名Amber（韓文：엠버），係一位響美國出世嘅華人歌手、主持人，韓國女團f(x)嘅Rapper同副唱。

生平
Amber響美國加州洛杉磯出世，老豆阿媽都係台灣台南人，有個家姐，2010年響美國一間高中畢業。2007年佢參加節目S.M. Global Audition畀SM娛樂揀中，去到韓國做咗年半嘅練習生，響2009年9月以f(x)成員身份出道。2010年有段時間因腳傷而暫停活動一個月。由2012年開始嘗試自己作歌，為f(x)嘅專輯作過多首歌，包括《Electric Shock》嘅Beautiful Stranger、《Pink Tape》嘅Goodbye Summer同埋《Red Light》嘅Summer Lover。
2015年1月拍《真正的男人》女兵特輯第二季，佢以外國人身份適應韓國軍隊生活，令佢人氣急升，攞到2015 MBC演藝大賞真人騷女子部門新人獎。同年2月推出個人專輯《Beautiful》，成為第一個單飛嘅成員，MV響YouTube於24個鐘之內點擊率破百萬，而主打歌《Shake That Brass》響Billboard世界單曲下載榜排第4，而專輯響Billboard世界專輯榜同埋Top Heatseekers排行榜分別排第2同第19，成績唔錯。2016年響電視劇《Entourage》扮李熙媛（Joey），係佢第一次出演電視劇。
2018年同美國唱片公司Steel Wool Entertainment簽約，由呢間公司負責佢響美國嘅活動。
2019年喺個人Instagram發表親手寫嘅信宣佈同SM娛樂合約到期唔續約，離開公司，但團體唔解散。依家以歌手身份響美國同中國發展。

軼事
Amber係練習生時間最短嘅f(x)成員（喺120407嘅青春不敗2中本人透露）。
可以講中、英、韓三種語言，係f(x)得力嘅翻譯。
由於同東海、鐘鉉似樣，所以被人叫做「恐龍三兄妹」。
因為中性外表而成日畀人有話柄。